Diari Oficial de la Generalitat Valenciana


Sumari del DOGV 5224, del 22-03-2006 (2006/2922)

RESOLUCIÓ de 20 de febrer de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 24 de febrer de 2004 i es declara definitivament aprovada la modificació puntual número 8 del Pla General d'Ordenació Urbana de Picassent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5224

Data del DOGV
:   22-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2922


Data del document
:   20-02-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Picassent
    * pla d'urbanisme

RESOLUCIÓ de 20 de febrer de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 24 de febrer de 2004 i es declara definitivament aprovada la modificació puntual número 8 del Pla General d'Ordenació Urbana de Picassent. [2006/F2922]  
Després d'esmenar-se les deficiències a què es referix l'Acord de la Comissió Territorial d'Urbanisme de 24 de febrer de 2004 relatiu a la modificació puntual número 8 del Pla General d'Ordenació Urbana de Picassent, i de conformitat amb el que ha ordenat la Resolució del director general de Planificació i Ordenació Territorial de data 20 de febrer de 2006 per la qual es declara definitivament aprovada la dita modificació, es publica l'esmentat acord:  
«La Comissió Territorial d'Urbanisme de València, en sessió celebrada el 27 de febrer de 2004, va adoptar l'acord següent:  
Vist l'expedient remés per l'Ajuntament de Picassent, referit a la modificació número 8-E relativa a la reordenació d'espai lliure i vials, i de conformitat amb els següents,  
Antecedents de fet  
Primer. El projecte es va sotmetre a informació pública mitjançant un acord del Ple de l'ajuntament en sessió celebrada el dia 30 de maig de 2002. Després del pertinent període d'exposició pública, en el qual no es van presentar al·legacions, es va considerar provisionalment aprovat de igual forma com es va disposar en l'esmentat acord municipal de 30 de maig de 2002.   
Segon. El projecte consta de memòria, plànols d'informació i plànols d'ordenació.  
Tercer. La modificació afecta la urbanització Lloma de la Mare de Déu (Subzona UNI-9) i es tramita a instància de l'Escola Les Carolines, SCV.  
Proposa l'ampliació de la superfície d'equipament privat per a ús docent, suprimint l'actual sòl qualificat per a ús residencial, i reordenant el sòl destinat a vials i a l'espai lliure EL-9.3.  
La modificació suposa els següents canvis de qualificació del sòl:  
. El sòl qualificat per a vial, ús residencial i espai lliure passaria a ser sòl qualificat per a ús docent.  
. El sòl qualificat per a vial passaria a ser sòl qualificat per a espai lliure.  
. El sòl qualificat per a espai lliure passaria a ser sòl qualificat per a vial.  
. Es classifica com a sòl urbà per a ús de vial perifèric i espai lliure 332'93 m² de sòl no urbanitzable.  
La modificació es justifica en les necessitats d'expansió de l'equipament docent privat existent, en l'escassa utilitat de l'actual espai lliure, a causa de la forma poligonal irregular, com també en la forma del vial actual, que impedix el trànsit normal de vehicles.  
Quart. Amb data 12 d'agost de 2002 es remet l'estudi d'impacte ambiental a la Conselleria de Medi Ambient per a l'emissió de la declaració d'impacte ambiental.   
En data 24 de setembre de 2003 s'emet declaració d'impacte ambiental i s'estima acceptable amb els següents condicionants:  
. S'ha de prohibir l'ús de fosses sèptiques de construcció tradicional per a les aigües residuals generades, i s'exigix l'ús d'estacions depuradores estanques d'oxidació total.  
. S'ha de prohibir l'emmagatzemament de materials d'obra i residus generats fora de l'àmbit objecte del projecte, per evitar qualsevol tipus d'afecció a l'entorn immediat.  
. S'ha d'obtindre informe favorable de la Direcció General de Política Lingüística i Patrimoni Cultural respecte al contingut de l'estudi d'impacte ambiental.  
Cinqué. Picassent compta amb pla general aprovat definitivament per la Comissió Territorial d'Urbanisme en data 29 de setembre de 1998.  
Sisé. La Comissió Informativa de la Comissió Territorial d'Urbanisme de València, en sessió celebrada el 24 de febrer de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).  
Segon. La documentació està completa, a l'efecte del compliment del que ha preceptuat l'article 27 de la LRAU.  
Tercer. La modificació presenta el següent quadre de superfícies:  
Ús Planejament vigent Proposta Diferència  
Residencial 3.030'21 m² 0 m² . 3.030'21 m²  
Espai lliure 2.649'57 m² 2.650'61 m² + 1'04 m²  
Docent priv. 7.124'38 m² 10.245'22 m² + 3.120'84 m²  
Vials 2.138'30 m² 2.379'56 m² + 241'26 m²  
Total 14.942'46 m² 15.275'39 m² + 332'93 m²  
L'aprofitament lucratiu privat augmenta en 90,63 m² de sòl. Les dotacions públiques augmenten en 241,26 m². Per tant es manté la proporció i la qualitat de les dotacions, a què es referix l'article 55 de la Llei 6/1994, Reguladora de l'Activitat Urbanística.  
Encara que no s'acompanyen els paràmetres d'aplicació al sòl destinat a equipament docent esportiu d'ús privat EDD\*, atés que l'article 7.41 de les normes urbanístiques permet en la zona d'habitatge unifamiliar a més de l'ús exclusiu residencial unifamiliar l'ús dotacional, es consideren d'aplicació els actuals paràmetres inclosos en els articles 7.78 al 7.81 referents a la subzona Lloma de la Mare de Déu (UNI-9).  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel que s'aprova el Reglament dels Òrgans Urbanístics de la Generalitat Valenciana.  
A la vista de tot el que antecedix, la Comissió Territorial d'Urbanisme, en sessió celebrada el 27 de febrer de 2004 acorda:  
Supeditar l'aprovació definitiva de la modificació número 8-E del Pla General de Picassent, relativa a la reordenació d'espai lliure i vials, en la urbanització Lloma de la Mare de Déu, a l'obtenció d'informe favorable per part de la Direcció General de Política Lingüística i Patrimoni Cultural respecte al contingut de l'estudi d'impacte ambiental.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana, atribuïx a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei Reguladora de l'Activitat Urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Tot això sense perjudici que puga exercir qualsevol altre recurs o acció que crega oportú.»  
Amb data 20 de febrer de 2006 els serveis tècnics del Servei Territorial de Planificació i Ordenació Territorial examinen la documentació presentada i emeten informe favorable sobre aquesta, es considera acomplert l'acord de la Comissió Territorial d'Urbanisme de València de data 24 de febrer de 2004.  
Vistos la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació, el director general de Planificació i Ordenació Territorial considera aprovada definitivament la modificació puntual número 8 del Pla General de Picassent.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de la publicació. L'esmentat article 44 de la Llei 29/1998 establix literalment;  
Article 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no es formule el requeriment indicat, les administracions públiques poden interposar, en el termini de dos mesos, comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
València, 20 de febrer de 2006.. El director general de Planificació i Ordenació Territorial: Pedro Grimalt Ivars.